Diari Oficial de la Generalitat Valenciana


Sumari del DOGV 5686, del 23-01-2008 (2008/126)

Informació pública de la modificació puntual del pla parcial del sector PE/APA-9 Vistahermosa del terme municipal d'Alacant.
----------------------------------------------------------------------------------------------------------------------------

### Dades del document

Número de DOGV
:   5686

Data del DOGV
:   23-01-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/126


Data del document
:   04-12-2007

Organisme emissor
:   Bancaja Habitat, SL

Tipus de document
:   Informació Pública

Descriptors 

:   * Alacant
    * pla d'urbanisme
    * administració local

Informació pública de la modificació puntual del pla parcial del sector PE/APA-9 Vistahermosa del terme municipal d'Alacant. [2008/126]  
La Junta de Govern Local, en la sessió de data 24 de setembre de 2007, va acordar aprovar el projecte de modificació puntual del pla parcial del sector PE/APA 9 Vistahermosa del terme municipal d'Alacant, promoguda per la mercantil Bancaja Hábitat, SL, anteriorment denominada Cartera de Inmuebles, SL, com a societat absorbent de la mercantil Actura, SL, que exercix la condició d'agent urbanitzador del programa d'actuació integrada de l'esmentat sector.  
Que la modificació de planejament mencionada té els següents objectius:  
1. Corregir els errors detectats en les superfícies, mantenint exactament tant la delimitació física del pla parcial aprovat com de l'actuació integrada objecte d'este programa, a fi de no modificar cap element d'ordenació estructural.  
2. Compensar la minva de sòl dotacional públic, modificant la qualificació d'una illa residencial denominada M1, amb una superfície de 16.947 m², que passa de tindre una qualificació d'habitatge unifamiliar (clau UV) a ser una zona verda de xarxa secundària, clau SJL-3.  
3. Mantindre l'aprofitament tipus del sector, ja que és també un element d'ordenació estructural que no ha de modificar-se. Per a això és necessari recalcular l'aprofitament objectiu ponderat, ja que la superfície de l'àmbit és menor que la considerada inicialment. En conseqüència, es corregix també lleugerament el coeficient d'edificabilitat sobre parcel'la neta que passa de 0,50 m²t/m² a 0,5073 m²t/m² a fi d'ajustar tots els paràmetres de forma matemàtica.  
Es fa constar que, en aplicació dels articles 90, en relació amb l'article 83.2.a) i 134 de la Llei 16/2005, de 30 de desembre, Urbanística Valenciana, durant el termini d'un mes, comptat des de la publicació de l'anunci en el Diari Oficial de la Comunitat Valenciana, qualsevol persona podrà comparéixer, en horari d'atenció al públic, bé en la notaria de Delfín Martínez Pérez, situada a Alacant, avinguda del Dr. Gadea, núm. 27-1r, bé en l'Ajuntament d'Alacant, per a obtindre informació, pels procediments legals, sobre els documents objecte d'exposició pública i presentar al'legacions.  
Les dites al'legacions podran presentar-se indistintament en la notaria de referència en horari de 10.00 hores a 14.00 hores, o bé en l'Ajuntament d'Alacant en horari administratiu obert al públic.  
Així mateix se significa que el present anunci es publica igualment als efectes previstos en l'article 59.5 de la Llei de Règim Jurídic de l'administració Pública i del Procediment Administratiu Comú, per als interessats que siguen desconeguts o amb domicili ignorat.  
Alacant, 4 de desembre de 2007.- L'apoderat de Bancaja Hábitat, SL: Jorge Marco Aguilar.